stanford-oval/wikipedia huggingface dataset:
กร คุณาธิปอภิสิริ
ประวัติ

กร คุณาธิปอภิสิริ (เดิมชื่อ: อภิชยันต์ คุณาธิปอภิสิริ) มีชื่อเล่นว่า อู๋จุน เกิดเมื่อวันที่ 13 พฤศจิกายน พ.ศ. 2536 ที่อำเภอหนองนาคำ จังหวัดขอนแก่น เป็นบุตรคนที่ 3 ของครอบครัวจาก บุตรทั้งหมด 3 คน เดิมครอบครัวประกอบอาชีพ ธุรกิจส่วนตัว ในจังหวัดขอนแก่น กร หรือ อู๋จุน เป็นนักเต้นที่มีชื่อเสียง ในหมู่นักเต้น คัฟเวอร์แดนซ์มาก่อน โดยใช้ชื่อวงว่า I2S, S Questions 5, Stations 5, Deli Project, HI-END Project, Yes VI ซึ่งได้ผ่านการประกวดมาแล้วหลายเวที และวง Stations 5 ได้แชมป์ Thailand 2014 K-POP Cover Dance Festival เป็นตัวแทนประเทศไทยไปแข่ง K-POP Cover Dance Festival World 2014 ซึ่งเป็นการแข่งขันคัฟเวอร์แดนซ์ชิงแชมป์โลกที่ประเทศเกาหลีและยังได้ที่สองจาก  K-POP Cover Dance Festival World 2014 อีกด้วย เข้าสู่วงการบันเทิง โดยการชักชวนของผู้ใหญ่ที่ให้โอกาส
อู๋จุน เข้าเรียนที่ โรงเรียนสาธิตมหาวิทยาลัยขอนแก่นศึกษาศาสตร์ จังหวัดขอนแก่น เรียนตั้งแต่ชั้น อนุบาล, ประถมศึกษา จนถึง มัธยมศึกษาปีที่ 6 สำเร็จการศึกษาระดับอุดมศึกษาสาขาภาพยนตร์และสื่อดิจิตอล (เอกการแสดงและกำกับการแสดงภาพยนตร์) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
อู๋จุน เริ่มต้นชีวิตในวงการบันเทิงจากการเป็น นักแสดง และ นายแบบอิสระ ก่อนจะได้รับโอกาสจากผู้ใหญ่ให้เข้าร่วมเซ็นสัญญากับจีเอ็มเอ็มทีวี และมีผลงานละครเรื่องแรก Ugly Duckling รักนะเป็ดโง่ ตอน Boy Paradise แผนรักชุลมุนจับคุณผู้ชายมาให้ฟิน รับบทเป็น เรย์จิ ออกอากาศปี 2558 ปัจจุบันได้ผันตัวมาเป็นยูทูเบอร์บนเว็บไซต์ยูทูบ
ผลงาน > ผลงานซีรีส์/ละคร

| ปี พ> ศ. | เรื่อง | รับบท | ช่อง |
| --- | --- | --- | --- |
| 2558 | ละครฟื้นฟูศีลธรรมโลก  ตอน "ก่อนปิดเทอม" | เอกชัย | ธรรมทายาท ลมหายใจพระพุทธศาสนา (ยูทูบ) |
| 2558 | Wifi Society ตอน "Gray Secret ความลับสีเทา" | เอิร์ธ | จีเอ็มเอ็ม 25 |
| 2558 | Ugly Duckling รักนะเป็ดโง่ ตอน "Boy Paradise แผนรักชุลมุนจับคุณผู้ชายมาให้ฟิน" | เรย์จิ | จีเอ็มเอ็ม 25 |
| 2559 | Lovey Dovey แผนร้ายนายเจ้าเล่ห์ | ก้องฟ้า (วัยรุ่น) | จีเอ็มเอ็ม 25 |
| 2559 | SOTUS The Series พี่ว้ากตัวร้ายกับนายปีหนึ่ง | ทิว | จีเอ็มเอ็ม 25 |
| 2559 | Little Big Dream ความฝันอันสูงสุด | รับเชิญ | จีเอ็มเอ็ม 25 |
| 2560 | Slam Dance ทุ่มฝันสนั่นฟลอร์ | เคน | จีเอ็มเอ็ม 25 |
| 2560 | SOTUS S The Series | ทิว | จีเอ็มเอ็ม 25 |
| 2561 | Happy Birthday วันเกิดของนาย วันตายของฉัน | ท็อป | จีเอ็มเอ็ม 25 |
| 2561 | Our Skyy อยากเห็นท้องฟ้าเป็นอย่างวันนั้น ตอน อาทิตย์ก้องภพ | ทิว | จีเอ็มเอ็ม 25 |
| 2562 | The Sand Princess เจ้าหญิงเม็ดทราย | ชน | จีเอ็มเอ็ม 25 |
| 2565 | Tomypuzzle Pieces ถึงเธอจิ๊กซอว์ของฉัน | พีท | ช่อง 3 เอชดี |
ผลงาน > ภาพยนตร์

| ปี พ> ศ. | เรื่อง | รับบท | หมายเหตุ |
| --- | --- | --- | --- |
| 2556 | ROSE รักครั้งสุดท้าย | ไม้ |  |
| 2557 | Love's Coming | ซี |  |
| 2558 | Love Love You อยากบอกให้รู้ว่ารัก | ซี |  |
| 2558 | เฮา ฮัก โฮม | เมืองแก่น | โรงเรียนสาธิตมหาวิทยาลัยขอนแก่น |
ผลงาน > พิธีกร

รายการ ทีมเกิร์ล ช่วงนางฟ้าหน้าร้าน (ช่อง จีเอ็มเอ็ม 25)
แหล่งข้อมูลอื่น

กร คุณาธิปอภิสิริ ที่เอกซ์ (ทวิตเตอร์)
กร คุณาธิปอภิสิริ ที่อินสตาแกรม
กร คุณาธิปอภิสิริ ที่เฟซบุ๊ก
กร คุณาธิปอภิสิริ ที่ยูทูบ
บัลลังก์เลือดแห่งวังหลวง

| บัลลังก์เลือดแห่งวังหลวง |
| --- | --- |
ประเภท: อิงประวัติศาสตร์ ดราม่า
เขียนโดย: Yoon Sun-joo
กำกับโดย: Kim Hyung-shik
แสดงนำ: Han Suk-kyu   อี เจ-ฮุน
ประเทศแหล่งกำเนิด: เกาหลีใต้
ภาษาต้นฉบับ: เกาหลีใต้
จำนวนตอน: 24 ตอน
การผลิต
สถานที่ถ่ายทำ: เกาหลีใต้
ออกอากาศ
เครือข่าย: สถานีโทรทัศน์เอสบีเอส
ออกอากาศ: 22 กันยายน พ.ศ. 2557 – 9 ธันวาคม พ.ศ. 2557
บัลลังก์เลือดแห่งวังหลวง (อังกฤษ: Secret Door) ซีรีส์เกาหลีอิงประวัติศาสตร์จากสถานีโทรทัศน์เอสบีเอส ออกอากาศตั้งแต่วันที่ 22 กันยายน – 9 ธันวาคม พ.ศ. 2557
แหล่งข้อมูลอื่น

Secret Door ที่ฮันซีเนมา
Secret_Door ที่อินเทอร์เน็ตมูวีเดตาเบส
การให้วัคซีนโควิด-19 ในประเทศไทย

| --- | --- |
จุดบริการวัคซีนโควิด-19 จุดหนึ่งที่มหาวิทยาลัยศรีนครินทรวิโรฒในกรุงเทพมหานคร
วันที่: 28 กุมภาพันธ์ 2564 – ปัจจุบัน (3 ปี 10 เดือน 21 วัน)
ที่ตั้ง: ประเทศไทย
สาเหตุ: การระบาดทั่วของโควิด-19 ในประเทศไทย
เป้าหมาย: สร้างภูมิคุ้มกันต่อโควิด-19
ผู้เข้าร่วม: 55,281,158 คน ได้รับวัคซีนอย่างน้อยหนึ่งโดส 50,220,477 คน ได้รับวัคซีนครบโดส 21,059,428 คน ได้รับวัคซีนบูสเตอร์หนึ่งโดส (25 มีนาคม 2565)
ผล: 110.56% ของประชากรไทยตามเป้าหมายได้รับวัคซีนอย่างน้อยหนึ่งโดส   100.44% ของประชากรไทยตามเป้าหมายได้รับวัคซีนครบโดส  (เป้าหมาย: 50,000,000 คน)
เว็บไซต์: https://dashboard-vaccine.moph.go.th/
จำนวนผู้ได้รับวัคซีนในประเทศไทยในวันที่ 8 พฤศจิกายน พ.ศ. 2564 
* ร้อยละของประชากรที่มีสิทธิในการรักษา
ประชากรที่ยังไม่ได้รับวัคซีน: ประมาณ 23.003 ล้านคน (34.24%)
ประชากรที่ได้รับวัคซีนแค่โดสเดียว: 9,745,446 คน (14.51%)
ประชากรที่ได้วัคซีนครบสองโดส: 31,857,851 คน (47.42%)
ประชากรที่ได้รับบูสเตอร์แรก: 2,572,899 คน (3.83%)
ประชากรที่ได้รับบูสเตอร์ที่สอง: 2,809 คน (0.00%)
การนำเข้าวัคซีนจากแต่ละบริษัทในวันที่ 8 พฤศจิกายน พ.ศ. 2564
ออกซฟอร์ด-แอสตร้าเซนเนก้า: ประมาณ 36.606 ล้านโดส (43.78%)
ซิโนแว็ก: ประมาณ 25.508 ล้านโดส (30.50%)
ซิโนฟาร์ม (BBIBP-CorV): ประมาณ 13.231 ล้านโดส (15.82%)
ไฟเซอร์-ไบออนเทค: ประมาณ 8.199 ล้านโดส (9.8%)
โมเดอร์นา: ประมาณ 0.07 ล้านโดส (0.01%)
จอห์นสันแอนด์จอห์นสัน: ประมาณ 0.007 ล้านโดส (0.01%)
โครงการฉีดวัคซีนโรคติดเชื้อไวรัสโคโรนา 2019 ในประเทศไทย ซึ่งกำลังดำเนินอยู่ในปัจจุบัน เป็นการฉีดวัคซีนโควิด-19 ให้กับคนจำนวนมาก เพื่อรับมือกับโรคติดเชื้อไวรัสโคโรนา 2019 (โควิด-19) ที่กำลังระบาดอยู่ในประเทศไทย โดยเริ่มต้นขึ้นตั้งแต่เดือนกุมภาพันธ์ 2564
แผนการฉีดวัคซีนของประเทศในช่วงแรกต้องการใช้วัคซีนโควิด-19 ของออกซฟอร์ด-แอสตร้าเซนเนก้าที่ผลิตในประเทศซึ่งบริษัทสยามไบโอไซแอนซ์ได้รับถ่ายทอดเทคโนโลยีเป็นหลัก คำสั่งห้ามนำเข้าวัคซีนยี่ห้ออื่น การสื่อสารแบบขาดความเป็นเอกภาพ การกระจายวัคซีนโดยไม่คำนึงถึงลำดับความเร่งด่วนรวมถึงการเลือกปฏิบัติ และความแคลงใจต่อประสิทธิภาพและผลข้างเคียงของวัคซีนโควิด-19 ของซิโนแว็กซึ่งเป็นวัคซีนอีกชนิดที่นำมาใช้ในช่วงแรก ทำให้เกิดเสียงวิจารณ์อย่างมาก ต่อมาในเดือนมิถุนายน 2564 สถาบันวิจัยจุฬาภรณ์ประกาศจะนำเข้าวัคซีนเพิ่มเติมคือวัคซีนโควิด-19 BBIBP-CorV ของซิโนฟาร์ม หลังจากนั้นเริ่มมีคำสั่งอนุญาตให้ราชการส่วนท้องถิ่นและเอกชนนำเข้าวัคซีนยี่ห้ออื่นได้ ตามมาด้วยคำสั่งซื้อวัคซีนโควิด-19 ของจอห์นสันแอนด์จอห์นสัน
ยอดการฉีดวัคซีนในประเทศไทย ณ วันที่ 7 มิถุนายน 2564 อยู่ที่ 4.21 ล้านโดส เริ่มมีการรณรงค์ฉีดวัคซีนทั่วประเทศในวันที่ 7 มิถุนายน แม้ว่ารัฐบาลจะตั้งเป้าให้ฉีดได้ครบ 100 ล้านโดสภายในสิ้นปี 2564 แต่ความคืบหน้าในการฉีดวัคซีนยังคงเป็นไปอย่างล่าช้า ส่วนใหญ่เนื่องจากวัคซีนยังไม่เพียงพอ
ประวัติ > โครงการฉีดวัคซีนทั่วประเทศ และการอนุญาตให้นำเข้าวัคซีนยี่ห้ออื่น

ระหว่างวันที่ 7–19 มิถุนายน 2564 มีการจัดสรรวัคซีนโควิด-19 (ซิโนแวคและแอสตราเซเนกา) จำนวน 3.5 ล้านโดสใน 13 เขตสุขภาพ มีจุดฉีด 986 จุดทั่วประเทศ วันที่ 7 มิถุนายน 2564 นายกรัฐมนตรีลงนามนำเข้าวัคซีนจอห์นสันแอนด์จอห์นสัน 25 ล้านโดสและซิโนแวค 8 ล้านโดส สมาคมโรงพยาบาลเอกชนเปิดเผยราคาวัคซีนโมเดอร์นา 2 เข็มอยู่ที่ 3,800 บาท และจะสั่งซื้อ 10 ล้านโดส วันที่ 8 มิถุนายน ศบค. ออกคำสั่งอนุญาตให้องค์การปกครองส่วนท้องถิ่นและเอกชนซื้อวัคซีนได้ วันที่ 9 มิถุนายน มีข่าวว่ามีกลุ่มอภิสิทธิ์ชนที่ลัดคิวฉีดวัคซีน ก่อนต่อมามีการเปิดเผยว่าเป็นคนในครอบครัวของวินมอเตอร์ไซค์ที่เอาเสื้อไปใส่ วันที่ 13 มิถุนายน มีข่าวว่า ผู้อำนวยการโรงพยาบาลโพสต์ประกาศในสื่อสังคมว่าโรงพยาบาลของตนได้รับจัดสรรวัคซีนไม่เพียงพอ และให้ประชาชนไปสอบถามกับกระทรวงสาธารณสุข ซึ่งต่อมาโพสต์ดังกล่าวถูกลบ วันที่ 17 มิถุนายน มีคำสั่งปลัดกระทรวงมหาดไทยให้ผู้ว่าราชการจังหวัดทุกจังหวัดจัดหาวัคซีนให้พนักงานไทยเบฟเวอเรจและครอบครัว 7.1 หมื่นคนทั่วประเทศ วัคซีนซิโนฟาร์มลอตแรกมาถึงในวันที่ 20 มิถุนายน 2564 มีแพทย์และองค์การแพทย์ออกมาเรียกร้องให้นำเข้าวัคซีนทางเลือกและเลิกนำเข้าวัคซีนซิโนแวคเพิ่มเติม
การจัดหาวัคซีน

ข้อมูล ณ วันที่ 18 กรกฎาคม 2564
การจัดหาวัคซีน > วัคซีนหลัก

วัคซีนฟรีตามนโยบายของกระทรวงสาธารณสุข
| วัคซีน | ปริมาณสั่งซื้อ | จัดส่งแล้ว | อนุมัติ | มาถึงครั้งแรก | นำไปใช้ | อ้างอิง |
| --- | --- | --- | --- | --- | --- | --- |
|  ออกซฟอร์ด-แอสตราเซเนกา | 61 ล้าน | 25.5 ล้าน |  20 มกราคม 2564 |  24 กุมภาพันธ์ 2564 |  28 กุมภาพันธ์ 2564 |  |
|  ซิโนแว็ก | 31.1 ล้าน | 26.52 ล้าน |  22 กุมภาพันธ์ 2564 |  24 กุมภาพันธ์ 2564 |  28 กุมภาพันธ์ 2564 |  |
|  จอห์นสันแอนด์จอห์นสัน | 5 ล้าน | ไม่ทราบ |  25 มีนาคม 2564 |  ปลายเดือนมิถุนายน |  26 กรกฎาคม 2564 |  |
|  ไฟเซอร์-ไบออนเทค | 30 ล้าน | 3.5 ล้าน |  24 มิถุนายน 2564 |  30 กรกฎาคม 2564 |  5 สิงหาคม 2564 |  |
การจัดหาวัคซีน > วัคซีนทางเลือก

วัคซีนที่ไม่ได้อยู่ในนโยบายของกระทรวงสาธารณสุข ต้องจัดซือผ่านหน่วยงานของรัฐ ซึ่งรัฐบาลจะไม่สนับสนุนค่าฉีดวัคซีน อย่างไรก็ตาม ผู้ที่ได้รับการฉีดวัคซีนเหล่านี้จะยังคงนับอยู่ในโครงการฉีดวัคซีนทั่วประเทศ
| วัคซีน | ผู้นำเข้า | ปริมาณสั่งซื้อ | จัดส่งแล้ว | อนุมัติ | มาถึงครั้งแรก | นำไปใช้ | อ้างอิง |
| --- | --- | --- | --- | --- | --- | --- | --- |
|  โมเดอร์นา | องค์การเภสัชกรรม | 5 ล้าน | 5.6 แสน |  13 พฤษภาคม 2564 |  1 พฤศจิกายน 2564 |  9 พฤศจิกายน 2564 |  |
|  โมเดอร์นา | ราชวิทยาลัยจุฬาภรณ์ | 8 ล้าน | รอจัดส่ง |  13 พฤษภาคม 2564 | รอจัดส่ง | รอจัดส่ง |  |
|  ซิโนฟาร์ม | ราชวิทยาลัยจุฬาภรณ์ | 15 ล้าน | 15 ล้าน |  28 พฤษภาคม 2564 |  20 มิถุนายน 2564 |  25 มิถุนายน 2564 |  |
การจัดหาวัคซีน > วัคซีนที่รอการยอมรับ

สปุตนิกวี
โคแว็กซิน
วัคซีนในระยะทดลอง

| วัคซีน | ชนิด (เทคโนโลยี) | ความคืบหน้า |
| --- | --- | --- |
|  NDV-HXP-S (HXP-GPOVac)  มหาวิทยาลัยมหิดล, มหาวิทยาลัยเท็กซัส ออสติน | เวกเตอร์เป็นไวรัสก่อโรคนิวคาสเซิล  (ตัดแต่งพันธุกรรมให้มีโปรตีนส่วนหนามของ SARS-CoV-2  โดยบางตัวมีและไม่มี CpG 1018 เป็นตัวเสริม) | ระยะ 1-2 (460) ทดลองแบบสุ่ม, ศึกษาควบคุมด้วยยาหลอก, อำพรางผู้สังเกตการณ์ ช่วงเวลาและแหล่ง: มีนาคม 2564–พฤษภาคม 2565 ประเทศไทย |
|  จุฬาคอฟ19 จุฬาลงกรณ์มหาวิทยาลัย | อาร์เอ็นเอ | ระยะ 1-2 (96) ศึกษาขนาดยา ช่วงเวลาและแหล่ง: มกราคม–มีนาคม 2564 ไทย |
|  Baiya SARS-CoV-2 Vax 1 ใบยา ไฟโตฟาร์ม | ซับยูนิต | ระยะ 1 (96) ทดลองแบบสุ่ม, ทดลองแบบเปิด, หาขนาดยา ช่วงเวลาและแหล่ง: กันยายน–ธันวาคม 2564 ไทย |
|  โควิเจน ไบโอเน็ตเอเชีย, เทคโนวาเลีย, มหาวิทยาลัยซิดนีย์ | ดีเอ็นเอ | ระยะ 1 (150) Double-blind, dose-ranging, ทดลองแบบสุ่ม, ศึกษาควบคุมด้วยยาหลอก ช่วงเวลาและแหล่ง: กุมภาพันธ์ 2564–มิถุนายน 2565 ออสเตรเลีย ไทย |
ความเชื่อมั่นต่อวัคซีน

ผลสำรวจของสถาบันวิจัยระบบสาธารณสุขเมื่อเดือนมกราคมถึงกุมภาพันธ์ พ.ศ. 2564 ได้ผลว่า มีบุคลากรการแพทย์ที่ต้องการรับวัคซีนโควิด-19 (ไม่ว่าจะเป็นชนิดใดก็ตาม) เพียงร้อยละ 55 โดยวัคซีนที่ต้องการอันดับหนึ่งคือวัคซีนของแอสตราเซเนกา และอันดับสองคือวัคซีนของซิโนแว็ก การสำรวจของสวนดุสิตโพลในเดือนพฤษภาคม 2564 จำนวน 2,644 คน พบว่าวัคซีนที่ผู้ตอบเชื่อมั่นมากที่สุด 5 อันดับแรก ได้แก่ ไฟเซอร์ โมเดอร์นา จอห์นสันแอนด์จอห์นสัน แอสตราเซเนกาและสปุตนิกวีตามลำดับ
ข้อมูลจนถึงวันที่ 25 พฤษภาคม 2564 พบว่ามีผู้เสียชีวิตหลังจากฉีดวัคซีนโควิด-19 แล้วจำนวน 9 คน แต่ทางการระบุสาเหตุการเสียชีวิตว่าเกิดจากโรคประจำตัวและปัจจัยอื่นทั้งหมด
วันที 15 มิถุนายน 2564 ธีระวัฒน์ เหมะจุฑา ผู้อำนวยการศูนย์วิทยาศาสตร์สุขภาพโรคอุบัติใหม่ คณะแพทยศาสตร์ จุฬาลงกรณ์มหาวิทยาลัย โพสต์เฟซบุ๊กว่า พบปัญหาบุคคลที่ฉีดวัคซีนซิโนแวคและแอสตราเซเนกาสองเข็มแล้วยังมีภูมิคุ้มกันไม่เพียงพอ อาจต้องฉีดวัคซีนเพิ่มเป็นเข็มที่สาม ในเดือนเดียวกัน อย. สั่งงดฉีดซิโนแวคบางล็อตเนื่องจากพบเป็นเจล
ความเชื่อมั่นต่อวัคซีน > ความกังวลต่อการใช้วัคซีนโคโรนาแว็ก (ของซิโนแวค)

แม้ว่าทางการจีนออกมายอมรับว่าวัคซีนซิโนแวคมีประสิทธิภาพต่ำก็ตาม แต่กระทรวงสาธารณสุขและแพทย์บางส่วนยังคงยืนยันว่าวัคซีนดังกล่าวมีประสิทธิภาพ วันที่ 21 เมษายน 2564 กระทรวงสาธารณสุขเปิดเผยว่าเจ้าหน้าที่สาธารณสุขจังหวัดระยองจำนวน 6 รายมีอาการคล้ายโรคหลอดเลือดสมองภายใน 10 นาทีหลังฉีดวัคซีนโคโรนาแวค วันที่ 5 พฤษภาคม 2564 สำนักงานหลักประกันสุขภาพแห่งชาติเสนอเกณฑ์จ่ายเงินชดเชยกรณีได้รับความเสียหายจากวัคซีน รายละ 1–4 แสนบาท  ในวันที่ 8 พฤษภาคม แพทย์จุฬาคนหนึ่งโพสต์เฟซบุ๊กบรรยายภาวะที่เกิดขึ้นหลังฉีดวัคซีนโควิด-19 ในประเทศไทย โดยเฉพาะวัคซีนโคโรนาแว็ก โดยตั้งชื่อว่า กลุ่มอาการทางระบบประสาทเฉพาะที่ที่สัมพันธ์กับการรับวัคซีน (immunization-related focal neurological syndrome, IRFN) ผู้ป่วยมักมีอาการทางระบบรับสัมผัส เช่น รู้สึกชาด้านใดด้านหนึ่งของร่างกาย เช่น ปลายมือ มุมปาก และแก้ม มักพบเป็นข้างเดียวกันกับที่ฉีดวัคซีน นอกจากนี้อาจพบอาการตาบอดครึ่งซีก (hemianopia) ชั่วคราว และอาการอ่อนแรงชั่วคราวได้ด้วย และอาจพบร่วมกับอาการปวดศีรษะและอาเจียน มักพบในผู้รับวัคซีนที่เป็นเพศหญิงอายุ 20-50 ปี มีการตั้งข้อสังเกตว่ากลไกการเกิดภาวะนี้อาจเกี่ยวข้องกับการหดเกร็งของหลอดเลือดสมอง และยาทางจิตเวชบางชนิดอาจมีกลไกคล้ายคลึงกัน ทำให้มีคำแนะนำจากราขวิทยาลัยจิตแพทย์ในการเลือกหยุดยาบางชนิด ในกรณีที่สามารถหยุดได้โดยไม่มีอันตราย
วัคซีนในประเทศ

ในเดือนมีนาคม 2564 เริ่มการทดลองวัคซีน NDV-HXP-S ที่มหาวิทยาลัยมหิดล ส่วนในเดือนเมษายน 2564 จุฬาลงกรณ์มหาวิทยาลัยประกาศรับสมัครอาสาสมัครวัคซีน ChulaCov19 ระยะที่ 1 และ 2 ในขณะที่วัคซีนที่ผลิตด้วยใบยาสูบของบริษัทใบยาไฟโตฟาร์มร่วมกับจุฬาลงกรณ์มหาวิทยาลัยยังอยู่ในระยะก่อนการทดลองในมนุษย์ โดยคาดว่าจะเข้าสู่ระยะการทดลองในมนุษย์ในเดือนสิงหาคม พ.ศ. 2564 จนถึงเดือนเมษายน 2564 ขั้นตอนการผลิตวัคซีนของบริษัทสยามไบโอไซแอนซ์อยู่ในขั้นส่งตรวจคุณภาพวัคซีน และนายกรัฐมนตรียืนยันว่าเป็นไปตามกำหนดส่งมอบในเดือนมิถุนายน 2564
ต้นเดือนมิถุนายน 2564 มีข่าวว่าทางการฟิลิปปินส์ระบุว่าทางการไทยจัดส่งวัคซีนแอสตราเซเนกาที่ผลิตโดยบริษัทสยามไบโอไซแอนซ์ล่าช้า โดยก่อนหน้านี้ ในเดือนพฤษภาคม 2564 มีข่าวว่าบริษัทสยามไบโอไซแอนซ์ประกาศรับสมัครบุคลากรฝ่ายผลิต
การกำหนดราคาของวัคซีน

วันที่ 1 กรกฎาคม มีข่าวว่า นายแพทย์เฉลิม หาญพาณิชย์ นายกสมาคมโรงพยาบาลเอกชน มติล่าสุดของสมาคมกำหนดอัตราให้บริการฉีดวัคซีนโมเดอร์นา 2 เข็ม อยู่ที่ 3,300 บาท หรือ 1,650 บาท/เข็ม ในอัตราเดียวกันทุกโรงพยาบาลเอกชนที่ให้บริการ และเป็นราคาสุทธิที่รวมค่าวัคซีน ค่าบริการ และค่าประกันวัคซีนทั้งหมดแล้ว
วันที่ 14 กรกฎาคม มีรายงานว่า ราชวิทยาลัยจุฬาภรณ์ จะเปิดให้ประชาชนทั่วไปจอง "วัคซีนซิโนฟาร์ม"  ในวันที่ 18 ก.ค.64 จำนวน 40,000 โดส คาดว่าราคาไม่เกิน 888 บาท
วันที่ 15 กรกฎาคม มีรายงานว่า นพ.บุญระบุว่า บมจ.ธนบุรี เฮลท์แคร์ กรุ๊ป จะลงนามสัญญาเพื่อนำเข้าวัคซีนต้านโควิด-19 กับ บริษัท ไบโอเอนเทค ที่มีโรงงานผลิตวัคซีนไฟเซอร์ในเยอรมนี และยินดีขายให้ภาคเอกชนที่ต้องการฉีด เบื้องต้นราคาต้นทุนอยู่ที่ 17 ดอลลาร์สหรัฐต่อโดส หรือราว 555 บาทต่อโดส ยังไม่รวมค่าขนส่ง ภาษีมูลค่าเพิ่ม โดยคิดราคารวมโดยประมาณ 900 บาทต่อโดส
กรณีอื้อฉาว > การใช้วัคซีนไม่ตรงตามแนวทางรักษา

วันที่ 20 พฤษภาคม มีข่าวว่ากรมควบคุมโรคชี้แจงว่าในวัคซีนแอสตราเซเนกา 1 ขวด ซึ่งกำหนดให้ใช้ 10 โดส สามารถดูดได้ 12 โดส ซึ่งอ้างว่าจะช่วยให้สร้างภูมิคุ้มกันหมู่ในประเทศเร็วขึ้น
วันที่ 23 พฤษภาคม ยง ภู่วรวรรณเสนอให้ผู้ได้รับวัคซีนซิโนแวคฉีดวัคซีนสลับชนิดกัน หลังมีข่าวว่าประเทศตะวันตกไม่ยอมรับวัคซีนของจีน
ในเดือนมิถุนายน มีข่าวว่ากรมควบคุมโรคมีแนวทางให้ฉีดวัคซีนแอสตราเซเนกาเข็มที่ 2 ห่างจากเข็มแรก 16 สัปดาห์ ขณะที่คำแนะนำขององค์การอนามัยโลกไม่แนะนำให้ฉีดเว้นห่างกันเกิน 12 สัปดาห์
กรณีอื้อฉาว > การรวมศูนย์อำนาจที่นายกรัฐมนตรีหรือ ศบค.

วันที่ 27 เมษายน 2564 มีข่าวว่า คณะรัฐมนตรีโอนอำนาจเกี่ยวกับการรับมือโควิด-19 ให้แก่นายกรัฐมนตรี ในเดือนมิถุนายน 2564 อนุทิน ชาญวีรกุลยืนยันว่าปัญหาบางโรงพยาบาลได้รับจัดสรรวัคซีนไม่เพียงพอนั้น ไม่เกี่ยวกับกระทรวงสาธารณสุข แต่ขึ้นอยู่กับ ศบค.
วันที่ 29 กันยายน 2564 ได้มีประกาศยกเลิกการโอนอำนาจตามกฎหมาย 31 ฉบับดังกล่าว กลับไปเป็นของรัฐมนตรีที่มีหน้าที่รับผิดชอบตามปกติ โดยมีผลตั้งแต่วันที่ 1 ตุลาคม 2564
กรณีอื้อฉาว > การกำหนดราคาของวัคซีน

วันที่ 12 กรกฎาคม 2564 องค์การเภสัชกรรม แถลงการณ์โต้โซเชียล แจงปมราคานำเข้า "วัคซีนโมเดอร์นา" ในราคา 584 บาทต่อโดส ไม่เป็นความจริง
กรณีอื้อฉาว > ปัญหาการนำเข้าวัคซีนบริจาคจากโปแลนด์

วันที่ 1 พฤศจิกายน 2564 โรงพยาบาลสนามธรรมศาสตร์แถลงยุติการนำเข้าวัคซีนโมเดอร์นาจำนวน 1.5 ล้านโดส ซึ่งได้มีการเจรจารับบริจาคจากสำนักงานสำรองทางยุทธศาสตร์ของโปแลนด์ (RARS)  ตามที่ภาคเอกชนผู้แทนได้ประสานงานไว้ โดยธรรมศาสตร์ขอให้กระทรวงการต่างประเทศออกจดหมายยืนยันในนามรัฐบาลไทย เนื่องจากผู้บริจาคประสงค์ให้หน่วยงานที่มีสถานะเป็นผู้แทนรัฐบาลแจ้งเจตนาที่จะรับบริจาค  แต่กระทรวงการต่างประเทศไม่ออกหนังสือให้โดยแถลงว่าได้หารือกับกระทรวงการต่างประเทศโปแลนด์ ได้รับแจ้งว่าไม่อนุญาตให้นำวัคซีนที่ได้รับบริจาคไปจำหน่าย และฝ่ายไทยต้องได้รับ market authorization จากบริษัทผู้ผลิตหรือตัวแทนจำหน่ายวัคซีนด้วย โดยธรรมศาสตร์ได้แจ้งก่อนหน้าว่า ในการรับบริจาคมีค่าใช้จ่ายจำนวนมาก มหาวิทยาลัยจึงจะรับวัคซีนจำนวน 1/3 ของที่ได้รับไว้เอง เพื่อให้บริการประชาชนโดยไม่คิดค่าใช้จ่าย และจะมอบวัคซีนที่ได้รับอีก 2/3 ให้เอกชนที่เป็นหุ้นส่วน เพื่อนำไปจำหน่ายชดเชยค่าใช้จ่ายที่เกิดขึ้น
เชิงอรรถ

↑  ระวังสับสนกับการตอบสนองที่เกี่ยวข้องกับความเครียดจากการก่อภูมิคุ้มกัน (immunization stress-related response, ISRR) ซึ่งมีบรรยายในวรรณกรรมขององค์การอนามัยโลก
แหล่งข้อมูลอื่น

รายงานความก้าวหน้าการให้บริการฉีดวัคซีนโควิด 19 กรมควบคุมโรค
ไทยร่วมใจ ระบบลงทะเบียนรับวัคซีน กรุงเทพมหานคร
ก๋ำแปงเวียง ระบบลงทะเบียนรับวัคซีน จังหวัดเชียงใหม่
"ChulaCov19 mRNA Vaccine in Healthy Adults", ClinicalTrials.gov, U.S. National Library of Medicine.
"Assess the Safety and Immunogenicity of NDV-HXP-S Vaccine in Thailand", ClinicalTrials.gov, U.S. National Library of Medicine.
เอกสารระบุการฉีดวัควีนโควิด-19 เข็มที่หนึ่งของแอสตราเซเนกา
ผู้เข้าฉีดวัคซีนนั่งคอยที่จุดบริการวัคซีนโควิด-19 จุดหนึ่งที่มหาวิทยาลัยศรีนครินทรวิโรฒในกรุงเทพมหานคร
รายพระนามเทพแห่งแผ่นดิน

เทพแห่งแผ่นดิน คือเทพบุรุษหรือเทพนารีผู้รักษาโลกและดินตามศาสนาต่าง ๆ
ศาสนาฮินดู

| พระรูป | พระนาม |
| --- | --- |
: พระแม่ธรณี (พระภูมิเทวี)
: พระธรเทพ(เจ้าพ่อพระธรณี)
ศาสนาพราหมณ์

| พระรูป | พระนาม |
| --- | --- |
: พระแม่ธรณี (พระปฤถวีเทวี)
ศาสนาฮินดูแบบไทย

| พระรูป | พระนาม |
| --- | --- |
: เจ้ากรุงพาลี
ศาสนาฮินดูแบบบาหลี

| พระรูป | พระนาม |
| --- | --- |
: ซังฮฺยังวีดีวาซา
ลัทธิเต๋าและลัทธิขงจื๊อ-ศาสนาชาวบ้านจีน

| พระรูป | พระนาม |
| --- | --- |
: พระแม่ธรณีจีน
: เจ้าพ่อธรณี (ซำกัวไต่เต่)
: โถวตี้กง
: โถวตี้ม่า
: ตั๊วแป๊ะกง
ความเชื่อพื้นเมืองของไทย

| พระรูป | พระนาม |
| --- | --- |
: พระภูมิชัยมงคล.
: พระนางภูมิไชยา.
พุทธศาสนาเถรวาทและความเชื่อพื้นเมืองพม่า

| พระรูป | พระนาม |
| --- | --- |
: พระแม่ธรณี.
พุทธศาสนามหายานและพุทธศาสนาวัชรยาน

| พระรูป | พระนาม |
| --- | --- |
: พระวสุธารา (24 ธรรมบาล.).
: พระกษิติครรภโพธิสัตว์.
ศาสนากรีก

| พระรูป | พระนาม |
| --- | --- |
: ดิมีเทอร์
: ไกอา
ศาสนาโรมัน

| พระรูป | พระนาม |
| --- | --- |
: เซเรส
: เทอร์รา
ศาสนาชินโต

| พระรูป | พระนาม |
| --- | --- |
: อิซานามิ
: Dojin (土神), is a Japanese god of earth, land, and/or soil.
ศาสนาอียิปต์โบราณ

| พระรูป | พระนาม |
| --- | --- |
: เกบ
ดูเพิ่ม

เทวีแห่งโลก
เทพแห่งโลก
แลตช์ (อิเล็กทรอนิกส์)

สำหรับความหมายอื่น ดูที่ แลตช์
แลตซ์ (อังกฤษ: Latch) เป็นกลุ่มวงจรที่มีขา enable จะกระตุ้นด้วย ระดับของสัญญาณนาฬิกา แทนที่จะเป็น ขอบของสัญญาณนาฬิกา เหมือน ฟลิปฟล็อป จะใช้ขา enable แบ่งเป็นสองประเภทคือ จะทำงานเมื่อสัญญาณนาฬิกาเป็นหนึ่ง (high enable) กับทำงานเมื่อสัญญาณนาฬิกาเป็นศูนย์ (low enable)
วงจรแลตช์ (Latch)

เป็นกลุ่มของวงจร D F/F ที่ทำหน้าที่เก็บสภาวะโลจิกไว้สำหรับติดต่อกับภายนอก วงจร Latch มีหลายเบอร์เช่น 74LS373, 74LS374, 74LS377
แสดงตารางค่าความจริง และวงจรของ วงจรแล็ช (Latch)
(ก)	สัญลักษณ์ของวงจร
(ข)	ตารางความจริง
อาร์เอสแลตช์ (RS latch)

อาร์เอสแลตช์ (RS Latch) เป็นวงจรลำดับเบื้องต้น มีลักษณะเป็นแลตซ์ที่มีสามอินพุตคือ R (รีเซต:Reset) S (เซ็ต:set) และ enable แบ่งออกได้เป็น 2 ชนิด
นอร์แลตช์ (nor latch)
แนนด์แลตช์ (nand latch)
อาร์เอสแลตช์ (RS latch) > นอร์แลตช์  (NOR Gate Latch)

เป็น SR Latch ที่ทำจาก NOR gate ขาอินพุต S คือ Set ส่วนขาอินพุต R คือขา Reset และมีเอาต์พุต 2 เอาต์พุต คือ Q และ  ดังแสดงในวงจร
อธิบายการทำงานจากตารางความจริง
1. ในขณะที่ Q และ มีสถานะเดิมเป็นอะไรก็ได้ เมื่อให้ S=1 และ R=0 จะทำให้ Q=1และ  =0 ทันที ในขณะเดียวกันถ้าเปลี่ยนให้ S=0 และ R ยังเป็น 0 เหมือนเดิม เอาต์พุตยังคงเหมือนไม่เปลี่ยนแปลง คือ Q=1 และ  =0 นั่นคือการเก็บข้อมูลเดิม (Store) นั่นเอง และอินพุทที่ทำให้ Q=1 ก็คือ S=1 และ R=0 สถานะนี้เรียกว่าสถานะ SET
การ SET คือการทำให้ Q=1
2. ในขณะที่ Q และ มีสถานะเดิมเป็นอะไรก็ได้ เมื่อให้ S=0 และ R=1 จะทำให้ Q=0 และ  =1 ทันที ในขณะเดียวกันถ้าเปลี่ยนให้ R=0 และ S ยังเป็น 0 เหมือนเดิม เอาต์พุตยังคงเหมือนไม่เปลี่ยนแปลง คือ Q=0 และ  =1 นั่นคือการเก็บข้อมูลเดิม (Store) นั่นเอง และอินพุทที่ทำให้ Q=0 ก็คือ S=0 และ R=1 สถานะนี้เรียกว่าสถานะ RESET
การ RESET คือการทำให้ Q=0
3. ในขณะที่ Q และ มีสถานะเดิมเป็นอะไรก็ได้ เมื่อให้ S=1 และ R=1 จะทำให้ Q=0 และ  =0 ทันที สถานะดังกล่าวไม่ใช่คุณสมบัติของ ฟลิบฟลอบ ดังกล่าวมาแล้ว (ฟลิบฟลอบมีมีค่าลอจิกเอาต์พุตตรงข้ามกัน) สถานะนี้จึงเป็นสถานะที่ไม่พึงประสงค์ หรือห้ามใช้
| 0 | 1 | 2 | 3 | 4 |
| --- | --- | --- | --- | --- |
| S | R |  | Q | Q |
| 0 | 0 |  | Latched | Latched |
| 0 | 1 |  | 0 | 1 |
| 1 | 0 |  | 1 | 0 |
| 1 | 1 |  | Metastable | Metastable |
ดีแลตช์

ดีแลตช์ (D Latch) เป็นแลตช์ที่ทำงานเลียนแบบดีฟลิปฟล็อป ซึ่งได้ใช้น้อย เพราะการทำงานแบบแลตช์จะทำให้บันทึกค่านานเกินไป
ดูเพิ่ม

ฟลิปฟล็อป
ลอจิกเกต
แอนติแฟรไจล์ (เพลง)

Error ซิงเกิลโดยเลเซราฟิม
"แอนติแฟรไจล์" (อังกฤษ: Antifragile) เป็นเพลงที่บันทึกโดยเกิร์ลกรุปเกาหลีใต้เลเซราฟิม และเป็นซิงเกิลหลักสำหรับอีพีชุดที่สองในชื่อเดียวกัน วางจำหน่ายโดยซอร์ซมิวสิก เมื่อวันที่ 17 ตุลาคม 2022
เพลงประสบความสำเร็จในเชิงพาณิชย์และขึ้นสู่อันดับสองในเซอร์เคิลดิจิทัลชาร์ตในเกาหลีใต้ และยังได้รับการรับรองระดับแพลตตินัมสำหรับการสตรีมมากกว่า 100 ล้านครั้งในญี่ปุ่น
เบื้องหลัง

วันที่ 19 กันยายน เวลาเที่ยงคืนตามเวลามาตรฐานเกาหลี กลุ่มได้ประกาศวันที่และรายละเอียดของการคัมแบ็ก ซึ่งถือเป็นการเปิดตัวครั้งแรกของพวกเธอในฐานะสมาชิกห้าคน หลังจากคิม กา-รัมออกจากวง "แอนติแฟรไจล์" ได้ยินครั้งแรกเมื่อวันที่ 3 ตุลาคม 2022 ผ่านตัวอย่างเพลงที่เผยแพร่โดยซอร์ซมิวสิกบนแพลตฟอร์มโซเชียลมีเดียต่าง ๆ และได้รับการประกาศครั้งแรกผ่านรายชื่อเพลงในวันถัดไป วันที่ 17 ตุลาคม 2022 ซิงเกิลได้วางจำหน่ายอย่างเป็นทางการพร้อมกับมิวสิกวิดีโอผ่านทางซอร์ซมิวสิก และได้วางจำหน่ายอีพีหลังจากนั้น 18 ชั่วโมง เพลงเวอร์ชันภาษาญี่ปุ่นรวมอยู่ในซิงเกิลญี่ปุ่นที่สองของกลุ่ม "อันฟอร์กิฟเวน" ซึ่งวางจำหน่ายเมื่อวันที่ 23 สิงหาคม 2023
รางวัล

| ปี | พิธีมอบรางวัล | รางวัล | ผล | อ้างอิง |
| --- | --- | --- | --- | --- |
| 2023 | เซอร์เคิลชาร์ตมิวสิกอะวอดส์ | Artist of the Year – Global Digital Music (October) | ชนะ |  |
| 2023 | โคเรียนมิวสิกอะวอดส์ | Best K-pop Song | เสนอชื่อเข้าชิง |  |
| รายการ | วันที่ | อ้างอิง |
| --- | --- | --- |
| มิวสิกแบงก์ | 4 พฤศจิกายน 2022 |  |
| มิวสิกแบงก์ | 11 พฤศจิกายน 2022 |  |
| โชว์! มิวสิกคอร์ | 3 ธันวาคม 2022 |  |
| โชว์! มิวสิกคอร์ | 10 ธันวาคม 2022 |  |
| โชว์! มิวสิกคอร์ | 17 ธันวาคม 2022 |  |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan (RIAJ) | Platinum | 100,000,000† |
| South Korea (KMCA) | Platinum | 100,000,000† |
 †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| ต่าง ๆ | 17 ตุลาคม 2022 | ดิจิทัลดาวน์โหลด สตรีมมิง | ซอร์ซมิวสิก วายจีพลัส |
ดูเพิ่ม

รายชื่อผู้ชนะชาร์ต มิวสิกแบงก์ (2022)
รายชื่อผู้ชนะชาร์ต โชว์! มิวสิกคอร์ (2022)